Lugmaghelikopter stort neer op N1Die lugmaghelikopter het op die N1 naby die Hugenotetonnel in die Wes-Kaap neergestort (Foto: Twitter via Traffic SA) ŉ Lugmaghelikopter het Sondagmiddag op die N1 naby die Hugenotetonnel in die Wes-Kaap neergestort. Traffic SA het dié nuus Sondag op sosiale media bevestig. Volgens die organisasie is die Oryx-lugmaghelikopter van 22 Eskader. Die N1 voor en ná die Hugenotetonnel word tans versper en Traffic SA het gewaarsku dat verkeer op die pad herlei mag word. Owerhede is tans op die toneel. Meer inligting oor die bemanning van die helikopter is nie in die stadium bekend nie. Hou Maroela Media dop vir meer. Die lugmaghelikopter het op die N1 naby die Hugenotetonnel in die Wes-Kaap neergestort (Foto: Twitter via Traffic SA)